На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08 и143/16) и члана 15. Одлуке о оснивању Народне библиотеке „Стеван Сремац“ Ниш ("Службени лист града Ниша", број 2/11 и 115/16)

Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

I **ДАЈЕ СЕ САГЛАСНОСТ** на Програм рада Народне библиотеке „Стеван Сремац“ Ниш за 2018. годину, број 01-21/18 који је донео Управни одбор ове установе, на седници одржаној 05.01.2018. године.

II Програм рада Народне библиотеке „Стеван Сремац“ Ниш за 2018. годину реализоваће се у складу са Финансијским планом ове установе за 2018. годину.

III Решење доставити установи Народна библиотека „Стеван Сремац“ Ниш у Нишу, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

Мр Раде Рајковић

***О б р а з л о ж е њ е***

Управни одбор Народне библиотеке „Стеван Сремац“ Ниш, на седници одржаној 05.01.2018. године донео је Програм рада Народне библиотеке „Стеван Сремац“ Ниш за 2018. годину, број 01-21/18 и доставио га Секретаријату за културу и информисање у даљу надлежност.

Програмом рада у 2018. години обухваћена је делатност Библиотеке у набавци и обради библиотечке грађе, развијању културе читања кроз разне планске активности, дигитализацији књижног фонда, културним делатностима, сарадњи са другим установама, издавачкој делатности и пројектима, као и обављању матичних функција библиотеке.

У Програму су, такође, садржани и подаци о унутрашњој организацији Установе, њеним програмским циљевима, плановима проширења завичајних и посебних фондова, раду огранака Библиотеке, као и потребама и плановима на капиталном одржавању, адаптацији и доградњи објекта Библиотеке и обезбеђивању већег и функционалнијег простора.

За 2018. годину планира се набавка око 11.200 нових књига. Куповином ће се набавити око 7.000 књига, односно око 2.000 нових наслова. Поклоном ће се набавити око 4.200 књига. Из Откупа Министарства културе и информисања РС набавиће се око 2.200 књига. Као поклон разних дародаваца биће набављено око 2.000 књига**.**

Да би се остварили сви циљеви набавке, првенствено актуелност и квалитет набављених књига, Одељење набавке ће непрестано пратити издавачку делатност, прегледаваће каталоге и сајтове издавачких кућа, пратиће захтеве и потребе читалаца.

Као предлог за набавку, биће достављени спискови потребних књига са Одељења белетристике, Дечјег одељења, Одељења стручне књиге и огранака. Планира се, у 2018. години, израда и ажурирање око 3200 библиографских записа.

За набавку монографских и серијских публикација као и остале библиотечко-информационе грађе и извора, која представља трајни фонд Библиотеке, планирано је 3.000,00 динара из буџета града и 810.000,00 динара из сопствених средстава Библиографије су један од важних информационих инструмената за кориснике, те је за 2018. годину предвиђен наставак на раду и завршетак библиографије о српским манастирима која ће се наћи на сајту Библиотеке.

Сталне званичне посете различитих гостију, који упознају фонд Одељења стручне књиге и начин коришћења како публикација, тако и класичне и електронске читаонице, такође популаришу књигу и откривају могућности које Одељење може да понуди корисницима.

Библиотека планира у 2018. години, у сарадњи са Градом и ресорним министарствима, да реализује пројекат доградње новог објекта у дворишту Библиотеке, као и реконструкцију и надоградњу постојеће зграде установе. У 2011. години израђен је Главни пројекат па Библиотека планира, отпочињање прве фазе радова: доградњу новог простора у дворишту Библиотеке и подрумског простора где би се налазили депои за смештај књига.

Чланом 34. Одлуке о буџету Града Ниша за 2018. годину („Службени лист Града Ниша“, број 130/17) прописано је да „Директни корисници буџетских средстава, који су у буџетском смислу одговорни за кориснике буџетских средстава, врше расподелу средстава корисницима у оквиру својих одобрених апропријација“. Градска управа града Ниша - Секретаријат за културу и информисање, дала је сагласност на Финансијски план Установе за 2018. годину, који је у циљу целовитог сагледавања Програма достављен у прилогу.

Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Народне библиотеке „Стеван Сремац“ Ниш за 2018. годину.

СЕКРЕТАР

Небојша Стевановић